google/wiki40b huggingface dataset:
Anugerah Akademi ke-86

Calon dan pemenang

Calon-calon untuk Anugerah Akademi ke-86 diumumkan pada Januari 16, 2014 di Teater Samuel Goldwyn, Beverly Hills, California, oleh Cheryl Boone Isaacs, presiden Akademi dan pelakon Chris Hemsworth. American Hustle dan Gravity menerima pencalonan terbanyak dengan sepuluh.
Pemenang-pemenang diumumkan semasa majlis anugerah pada Mac 2, 2014. American Hustle menjadi filem David O. Russell kedua berturut-turut untuk dicalonkan dalam kesemua kategori lakonan dan filem kelima belas secara keseluruhan dalam sejarah Oskar untuk melakar pencapaian ini. Ia juga merupakan filem ketiga selepas Gangs of New York dan True Grit untuk tewas kesemua sepuluh pencalonan. Steve McQueen menjadi pengarah kulit hitam pertama untuk mengarah pemenang Filem Terbaik dan ketiga untuk menerima pencalonan Pengarah Terbaik. Alfonso Cuaron menjadi orang pertama berketurunan Mexico untuk memenangi Pengarah Terbaik. Matthew McConaughey dan Jared Leto memenangi kategori Pelakon Lelaki Terbaik dan Pelakon Pembantu Lelaki Terbaik. Cate Blanchett menjadi pelakon wanita keenam untuk memenangi kedua-dua anugerah lakonan wanita.

Anugerah Kehormat Akademi

Akademi mengadakan majlis tahunan Anugerah Gabenor ke-5 pada November 16, 2013 dimana anugerah-anugerah berikut dipersembahkan.
Cipandanwangi

Poskod

Poskod yang digunakan di Cipandanwangi adalah 45355. Terdapat buah desa di dalam daerah kecamatan Cisarua.
Saint-Gervais-des-Sablons

Saint-Gervais-des-Sablons ialah sebuah komun di jabatan Orne di barat-laut Perancis.
Sekolah Kebangsaan (Felda) Tenggaroh 4

Sejarah

Sekolah Kebangsaan Felda Tenggaroh 4 terletak di dalam gugusan Felda Tenggaroh, kira-kira 60 km ke selatan Bandar Mersing dan bersempadanan dengan Daerah Kota Tinggi. Sekolah ini telah ditubuhkan pada 1hb. Januari 1986. Di awal penubuhannya, sekolah ini adalah di bawah pentadbiran SK LKTP Tenggaroh 2 dengan Guru Besar pertamanya ialah Allahyarham Ali Hanapiah bin Hj. Talib
Bangunan asal sekolah hanya merupakan sebuah blok pentadbiran yang mengandungi 4 bilik darjah dan sebuah blok kantin. Jumlah guru ketika itu adalah seramai 9 orang iaitu 2 orang guru lepasan Maktab Perguruan dan 7 orang guru sandaran tanpa latihan. Jumlah murid adalah seramai 214 orang. Tidak berapa lama selepas penubuhannya, sebuah blok yang mengandungi 4 bilik darjah lagi telah didirikan secara gotong-royong.
Memandangkan bilangan murid semakin bertambah, pada tahun 1991 telah dibina bangunan 2 tingkat dan mula digunakan pada 1hb Februari 1992. Ia mengandungi ruang pejabat, bilik guru, perpustakaan, pusat sumber dan 4 bilik darjah. Pada tahun 1993, sekolah ini telah dinaikkan taraf kepada sekolah Gred A. Dalam tahun itu juga sekolah ini telah berjaya merangkul Anugerah Sekolah Dalam Taman Peringkat Negeri Johor.
Pertambahan murid dan keperluan terhadap kemudahan pendidikan telah membawa kepada pembinaan sebuah blok 4 tingkat yang dimulakan pembinaannya pada tahun 1998. Blok inimengandungi 6 bilik darjah, bilik sains, bengkel Kemahiran Hidup, bilik guru, bilik mesyuarat, bilik komputer, bilik tayang dan pusat sumber. Bangunan ini mula digunakan pada 1hb. Mac 2000.
Semenjak pertambahan penubuhannya, seramai 10 orang Guru Besar telah dipertanggungjawabkan mentadbir sekolah ini, termasuk Guru Besar sekarang iaitu En. Mansor b Tahir yang mula menjawatnya mulai 1hb. April 2013. Sekolah ini juga telah dianugerahkan Pengurusan/Kepimpinan Guru Besar 2009 dan Penarafan Kendiri Sekolah Rendah 2009 menggunakan instrumen SKPM.
Melamadai

Demografik 2001

Menurut bancian India pada tahun 2001, Melamadai memiliki bilangan penduduk seramai 28,885. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Melamadai memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Zhulkarnain bin Miswan

Zhulkarnain bin Miswan atau juga dikenali sebagai Nine merupakan pemain gitar kedua bagi Kumpulan Idola, iaitu satu kumpulan penyanyi di Malaysia. Kumpulan Idola terdiri daripada 5 orang anggota yang terdiri daripada lelaki kesemuanya.
Kumpulan Idola popular dengan lagu Pintasan Kasih, Cinta Putih dan Yang Pusing-Pusing. Nine berasal dari Johor.
Zamani b. Md. Noor

Dato’ Zamani b. Md. Noor pernah menjadi pengerusi MARA dari 03.04.2004 - 15.07.2004
Hidden Silence (filem)

Ringkasan

Filem ini mengisahkan bagaimana segolongan Jerman yang mengadai nyawa bagi membantu menyelamatkan keturunan Yahudi dengan membantu mereka menyembunyikan diri mereka.
Pulau Mensirip

Pulau Mensirip terletak di Lautan China Selatan iaitu di perairan negeri Johor berhampiran dengan Mersing dan Pulau Rawa.
Pada 28 April 2015, Sultan Johor telah meletakkan replika mahkota Johor di dasar lautnya sebagai lokasi strategik bagi para penyelam.
Warung Menteng

Poskod

Poskod yang digunakan di Warung Menteng adalah 16740. Terdapat buah desa di dalam daerah kecamatan Cijeruk.
Sanand

Demografik 2001

Menurut bancian India pada tahun 2001, Sanand memiliki bilangan penduduk seramai 32,348. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Sanand memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 58% lelaki dan 42% wanita mampu membaca. 13% dari populasi berusia di bawah 6 tahun. (2001)
Abdul Hakim Osman

Dato' Syeikh Abdul Halim bin Osman (lahir 31 Oktober 1910 di Tanjung Pauh, Jitra, Kedah) merupakan Pengerusi Jawatankuasa Fatwa ke-2 (1991-1992) .

Pendidikan

Beliau bersekolah di Sekolah Rendah Jitra dan bersekolah pondok di Madrasah Haji Wan Sulaiman bin Wan Sidik, Limbong Kapal, Alor Star, Kedah. Pada tahun 1927 belajar di Universiti Al Azhar dan mendapat Ijazah Sarjana Muda.
Nicolás Maduro

Awal hidup

Nicolás Maduro Moros lahir pada 23 November 1962 di Caracas, Venezuela; beliau dilahirkan dalam sebuah keluarga kelas pekerja.
Maduro menghadiri sekolah awam Liceo José Ávalos di El Valle, di mana beliau diperkenalkan kepada selok-belok siasah apabila menganggotai kesatuan pelajar sekolahnya. Beliau dicatatkan tidak menghabisi persekolahannya di sana.
Beliau mengambil pekerjaan sebagai seorang pemandu bas untuk syarikat Caracas Metro selama bertahun-tahun. Dalam pekerjaan inilah beliau mula terlibat secara aktif dalam politik apabila mewakili para pekerja syarikat itu secara tidak rasmi sebagai seorang ahli kesatuan sekerja pada tahun 1980-an. Beliau turut diupah sebagai pengawal peribadi José Vicente Rangel sewaktu kempen pencalonan presiden tokoh tersebut pada tahun 1983.

Kerjaya politik awal

Beliau mewakili Wilayah Ibu Negara Venezuela dalam sebuah parti politik sosialis, Pergerakan Republik Kelima (Movimiento V [Quinta] República) di mana beliau diundi masuk Dewan Perwakilan Venezuela pada tahun 1998, Dewan Undangan Negara Venezuela pada tahun 1999, dan akhirnya Perhimpunan Kebangsaan Venezuela pada tahun 2000, at all times representing the Capital District. Beliau memegang jawatan Speaker dari 2005 hingga 2006, di mana beliau beralih memegang portfolio Menteri Luar Negeri pada 2006.

Sebagai Naib Presiden

Selepas kematian Chávez pada 5 Mac 2013, sebagai Naib Presiden, Maduro menjadi pemangku Presiden. Satu pilihan raya khas diadakan pada 14 April 2013 bagi melantik presiden baharu, yang dimenangi Maduro dengan margin tipis sebagai calon Parti Sosialis Bersatu, mendapat 50.8% undi popular. Lawan utamanya dalam pemilihan itu ialah Henrique Capriles, Gabenor Miranda yang mendapat 49%.

Sebagai Presiden

Maduro banyak melanjutkan polisi-polisi yang dimulakan mendiang Chávez sehingga menyebabkan turunannya status sosioekonomi di Venezuela di mana kadar jenayah, inflasi, kemiskinan dan kebuluran meningkat dengan pesatnya. Hal ini mencetuskan suatu tindakan tunjuk perasaan besar-besaran yang bermula pada 2014 yang kemudiannya memburuk menjadi rusuhan yang merebak ke seluruh Venezuela. Maduro dianggap seperti Chávez, yang menerapkan gaya kepemimpinan otoriter.
Peluru berpandu Trident

Peluru berpandu balistik Trident adalah peluru berpandu balistik antara benua (ICBM) yang dilengkapi dengan kepala peletup nuklear dan dilancarkan melalui kapal selam, menjadikannya SLBM.
Trident I (C4) pertama sekali ditauliahkan pada 1979 dan dibersarakan secara berperingkat sepanjang 1990an dan awal 2000an. Trident II (D5) pertama sekali ditauliahkan pada 1990 dan dicadangkan digunakan sehingga selepas 2020.
Misil Trident I, dan Trident II, digunakan dalam kapal selam kelas Ohio, setiap satu mampu membawa 24 misil. Trident II juga dibekalkan kepada United Kingdom yang melengkapi misil tersebut dengan kepala peledak mereka sendiri dan dibawa oleh kapal selam Vanguard angkatan tentera laut British sendiri.
Trident II (D5) merupakan tiga-tahap, bahan api pepejal, dikendali inertia FBM dengan jarak melebihi 7,400 kilometers (4,600 batu). Jarak kedua model peluru berpandu ditingkatkan lagi dengan menggunakan aerospike, unjuran keluar teleskop yang mengurangkan geseran sehingga 50 peratus. Trident II lebih maju berbanding Trident I (C4) dengan muatan beban yang lebih. Kesemua tiga tahap Trident II di buat dari graphite epoxy, yang kerangka integrated beerti pengurangan berat yang banyak.
Pelancaran dari kapal selam berlaku di bawah permukaan air, ia ditolak keluar daripada kelonsong pelancar dengan tekanan gas yang dihasilkan oleh "penjana gas", motor roket pepejal diletak di dasar tiub misil dan membakar ke dalam tiub itu. Selepas peluru berpandu meninggalkan tiub dan keluar melalui air di atas kapal selam (dalam gelembung udara -- air tidak pernah bersentuhan dengan misil) motor tahap pertama menyala, aerospike mengunjur, dan tahap penguat bermula. Dalam tempoh dua minit, selepas motor tahap ketiga bermula, peluru berpandu itu meluncur melebihi 6,100 meter (20,000 kaki) sesaat.
Rekabentuk C4 dan D5 meletakkan peluru berpandu ini dalam 'keluarga' yang bermula pada tahun 1960 dengan Polaris (A1, A2 dan A3) dan berterusan sehingga ke tahun 1971 Poseidon (C3) kepada dua versi Trident.
Makcik PC

Asal

Makcik PC adalah nama yang diberikan untuk satu platform yang antara lain fungsinya boleh mencapai Internet, mudah digunakan dan mampu dimiliki oleh masyarakat. Ilham mencipta platform yang diberi nama Makcik PC tercetus daripada Perdana Menteri Malaysia Datuk Seri Abdullah Ahmad Badawi yang mahukan sebuah komputer mampu milik dan mudah bagi segenap lapisan masyarakat. Prototaip Makcik PC yang diberi nama Jen-II atau Jendela Informasi Internet pertama kali dilancarkan semasa Pameran dan Persidangan Inovasi Kebangsaan (NICE) 2007 di Pusat Dagangan Dunia Putra (PWTC) oleh Perdana Menteri Malaysia pada 30 November 2007.

Jen-II

Jen-ii, satu produk yang lahir dari konsep Makcik PC, yang dipercayai diberi nama sempena nama isteri Perdana Menteri, Jeanne Abdullah. Dengan hanya 800 gram, Jen-II dilengkapi dengan teknologi seperti skrin sesentuh dan Protokol Internet versi 6. Jen-II disertakan kabel sambungan televisyen dan membolehkan penggunanya mencapai Internet dengan mudah. Harga jualan seunit dijangka berada antara RM537 hingga RM1,008 mengikut spesifikasi.
Nama komputer tersebut melambangkan betapa mudahnya ia digunakan sehingga ia dapat digunakan walaupun oleh orang biasa dan para makcik. Ini adalah bagi menjadikan komputer sebagai barangan pengguna harian, yang tidak perlu takut bagi menggunakannnya. Sasaran komputer ini adalah para suri rumah, pelajar dan peniaga kecil.

iDOLA

Pada 1 Ogos 2008, satu lagi produk yang dihasilkan melalui teknologi Makcik PC, ialah iDOLA. Pada mulanya, iDOLA bermaksud " Internet Device For Learning Application " kemudian ditukar maksud sempena nama Perdana Menteri terhebat Malaysia. iDOLA merupakan hasil usaha sama MIMOS bersama Intel, dan ia menggunakan chip Atom dari Intel yang dikhususkan untuk komputer mudah alih. Berbanding Jen-II yang lebih merupakan peralatan untuk mencapai Internet, iDOLA pula adalah komputer peribadi yang berkuasa penuh.
Seperti projek "satu laptop untuk setiap kanak-kanak" oleh pertubuhan bukan untung One Laptop Per Child (OLPC), iDOLA disasarkan kepada kanak-kanak dan sebagai alat dalam kelas. Bagi membolehkan impian ini tercapai, iDOLA dijangka berharga kurang dari RM1,000. Seperti Jen-II, iDOLA juga dilengkapi dengan skrin sesentuh, IPv6, teknologi wayarles dan penggunaan kuasa yang rendah.
Teknologi iDOLA sudah dilesenkan kepada pengeluar komputer tempatan iaitu FTEC.
Presiden Pakistan

Presiden Pakistan (Urdū: صدر مملکت Sadr-e-Mamlikat) merupakan ketua negara Pakistan. Pakistan mempunyai kerajaan sistem separuh presiden. Menurut Perlembagaan, Presiden dipilih oleh Kolej Pengundian Pakistan untuk berkhidmat selama lima tahun. Kolej ini terdiri daripada Senat, Himpunan Negara dan himpunan provinsi. Presiden boleh dipilih tetapi tidak boleh berkhidmat lebih daripada dua tempoh berturut-turut. Presiden juga boleh didakwa dan dilucutkan jawatan dengan undian dua pertiga oleh Parlimen. 
Dalam tradisi jawatan Presiden ini hanyalah satu lambang, dengan kuasa yang sebenar dalam tangan Perdana Menteri. Namun dalam sejarah, disebabkan oleh perampasan kuasa tentera dan kepulangan kerajaan rakyat, perubahan dalam Perlembagaan telah mengubah kuasa dan hak Presiden. Perlembagaan kini memberikan Presiden kuasa simpanan - tertakluk kepada pelulusan Mahkamah Tinggi atau veto - untuk membubarkan Himpunan Negara Pakistan, mengadakan pengundian yang baru, dan memecatkan PM. Presiden juga menjadi pengerusi Majlis Keselamatan Negara dan melantik ketua Tentera Darat, Tentera Laut, dan Tentera Udara.

Pengambilalihan jawatan

Pakistan mempunyai satu sistem parlimen kerajaan yang pernah diubah beberapa kali.
Perlembagaan tidak membenarkan kewujudan Timbalan Presiden, tetapi Pengerusi Senat Pakistan mengambil alih tugas-tugas Presiden semasa ketiadaan Presiden.
Bahasa Jermanik Barat

Asal usul

Bahasa Jermanik Barat berkongsi banyak lexem tidak ada dalam bahasa Jerman Utara dan/atau Timur Jerman-arkaisme serta neologisme umum.
Aril

Aril merupakan sebuah mukim di daerah Peringat, Kota Bharu, Kelantan. Aril terletak dalam Parlimen P 026 Ketereh. Mukim-mukim lain di daerah Peringat ialah Kubang Gatal, Padang Halban, Permatang Pusu, Pangkal Pisang, Padang Raja, Bechah Keranji, Padang Kala, Tegayong, Melor, dan Bechah Mulong. Terdapat sebanyak 131 mukim kesemuanya di jajahan Kota Bharu.
Mukim Kuala Kelar

Pentadbiran

Mukim Kuala Kelar merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Mas.
Cecadu Madu Besar

Taburan

Cecadu Madu Bakau boleh didapati di Malaysia.

Ciri-ciri

Cecadu Madu Bakau adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : Chiroptera, tergolong dalam keluarga :Pteropodidae. Cecadu Madu Bakau adalah haiwan berdarah panas, melahirkan anak, menjaga anak, dan mempunyai bulu di badan.
Jantung Cecadu Madu Bakau terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai mamalia, Cecadu Madu Bakau berdarah panas, melahirkan anak, menjaga anak, dan mempunyai bulu di badan. Cecadu Madu Bakau akan menjaga anaknya sehingga mampu berdikari.

Pengekalan

Cecadu Madu Bakau merupakan haiwan yang dilindungi and memerlukan lesen pemburuan.
Felluns

Felluns merupakan sebuah komun di jabatan Pyrénées-Orientales di selatan Perancis.
Mallén

Mallén merupakan sebuah kawasan perbandaran yang terletak di wilayah Zaragoza, Aragon, Sepanyol
Courgoul

Courgoul merupakan sebuah komun di jabatan Puy-de-Dôme di tengah Perancis.
Quaschwitz

Quaschwitz merupakan sebuah kawasan perbandaran terletak di daerah Saale-Orla, Thüringen, Jerman.
Kampung Bukit Tumboh, Yan

Poskod

Poskod yang digunakan di Kampung Bukit Tumboh, Yan, Kedah ialah 06900.
Namagiripettai

Demografik 2001

Menurut bancian India pada tahun 2001, Namagiripettai memiliki bilangan penduduk seramai 21,447. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Namagiripettai memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
Pokok ganja

Fisiologi pokok ganja

Pokok ganja membiak melalui percantuman seks. Pokok betina akan mengeluarkan putik yang boleh menghasilkan ratusan biji benih. Pokok jantan matang lebih awal daripada pokok betina. Walaupun gen menentukan jantina pokok, faktor sekeliling turut terlibat. Misalnya hermaphrodyte asli mempunyai dua jantina dan kedua duanya mandul. Namun, organ seks hermaphrodyte bukan asli boleh berfungsi sepenuhnya. Pendekatan ini digunakan dalam menyediakan biji benih komersil. Biji benih betina dihasilkan dengan merawat hermaphrodyte betina yang kekurangan gen jantan dengan hormon. 
Pokok ganja boleh mengadakan proses fotosintesis, jadi pembesaran pohon ini tidak bergantung kepada pusingan malam untuk menyerap karbon dioksida. Pokok ganja berupaya untuk berada dalam keadaan cerah selama 24 jam sehari (biasanya dengan bantuan cahaya lampu), walau bagaimanapun penanam pokok ganja menggalakkan tempoh rehat (gelap) supaya pokok tersebut tidak tertekan ( overstress ). Pokok ganja mula berbunga apabila kegelapan melebihi 11 jam sehari dan boleh kekal sehingga 6 minggu.
Duopoli

Duopoli (dari Greek δύο, duo (dua) + πωλεῖν, polein (untuk menjual)) adalah sejenis oligopoli dimana hanya dua penjual wujud dalam satu pasaran. Dalam praktiknya, istilah ini juga digunakan di mana dua firma mempunyai kawalan dominan ke atas pasaran, ia adalah bentuk oligopoli yang paling sering dikaji kerana kesederhanaannya.
Dalam politik Amerika Syarikat moden, sistem pemilihan dijelaskan sebagai duopilistik apabila hanya dua parti iaitu parti Republikan dan Demokratik mendominasi dan merangka debat polisi serta wacana umum mengenai perkara-perkara yang membimbangkan negara selama kira-kira satu abad setengah. Parti ketiga telah dihalang dengan pelbagai cara bagi mendapatkan undi di pelbagai peringkat kerajaan serta halangan pilihan raya lain, seperti penafian akses kepada debat pilihan raya umum.
Rafael Cabral

Kerjaya kelab

Rafael menyertai kelab remaja Santos pada tahun 2003. Pada tahun 2010, beliau ditawarkan ke skuad senior tetapi mengalami keretakan kaki kanan pada pergelutan dengan pemain pertahanan Domingos dan beliau direhatkan selama empat bulan.
Rafael membuat debut untuk Santos pada 2 Jun 2010 menentang Cruzeiro, keputusan seri 0-0. Beliau mengambil alih tempat Felipe yang telah bermain 37 perlawanan.
Pada 20 Ogos 2012, mata kanan Cabral berdarah selepas berlanggar dengan Juan Manuel Martínez pada perlawanan liga menentang Corinthians. Beliau kemudian menerima rawatan dan meneruskan permainan, Santos menang 3-2.
Pada 28 Jun 2013, Rafael dijual dari Santos ke Napoli dengan bayaran 5 juta euro. Rafael membuat debut di Liga Juara-Juara Eropah ketika menentang Arsenal pada peringkat kumpulan dan Napoli menang 2-0. Rafael mengekalkan kedudukannya dan tidak ditembusi. Walau bagaimanapun, Napoli tersingkir daripada kejohanan Eropah itu.
Beliau menjadi pilihan pertama penjaga gol berikutan Pepe Reina dipinjam. Pada 22 Disember, pada perlawanan Supercoppa Italiana 2014 di Doha, beliau memberikan kemenangan kepada Napoli selepas menyelamatkan penalti Simone Padoin pada penentuan tendangan penalti menentang Juventus.

Kerjaya antarabangsa

Rafael membuat debut untuk Brazil menentang Amerika Syarikat pada 30 Mei 2012, pasukannya menang 4-1.
Wied, Rhineland-Palatinate

Wied merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Ciledug Tengah

Poskod

Poskod yang digunakan di Ciledug Tengah adalah 45188. Terdapat buah desa di dalam daerah kecamatan Ciledug.
Liga FAM Malaysia 2008

Piala FAM 2008 merupakan pertandingan liga peringkat ketiga dalam bola sepak Malaysia. Untuk musim ini, perlawanan akhir untuk menentukan juara dimansuhkan dan juara hanya ditentukan menerusi jumlah pungutan mata tertinggi pada akhir musim.
Masjid Mukim Kampung Batu 11

Pentadbiran

Masjid Mukim Kampung Batu 11 memiliki nombor pendaftaran masjid No Daftar: MY-03-TM-00343.
Sobangan

Poskod

Poskod yang digunakan di Sobangan adalah 80351. Terdapat 7 buah desa/kelurahan di dalam daerah Mengwi.

Penduduk

Menurut bancian Indonesia pada tahun 2010, Sobangan memiliki bilangan penduduk seramai 3,281.
Kolej Vokasional Melaka Tengah

Sekolah Menengah Teknik Melaka Tengah ialah sebuah sekolah menengah yang terletak di Bukit Katil, Melaka, Malaysia. Diasaskan pada tahun 1984, ia adalah salah sebuah sekolah aliran teknik dan vokasional yang menawarkan beberapa kursus kepada pelajar tingkatan 4 dan 5. Namun mulai tahun 2011 ia telah ditukarkan sepenuhnya menjadi sekolah aliran vokasional. Kini ia dikenali sebagai Kolej Vokasional Melaka Tengah, Bukit Katil, Melaka.

Sejarah

Sekolah Menengah Teknik Melaka Tengah sebelum ini dikenali sebagai Sekolah Menengah Vokasional Melaka Tengah. Sekolah ini dibina pada Januari 1984 di atas sebidang tanah yang keluasannya ialah 15.46 hektar melalui pinjaman dari Bank Pembangunan Asian. Projek ini menelan kos sebanyak RM32 juta di mana RM24 juta disalurkan untuk pembinaan bangunan dan infrastruktur dan yang selebihnya digunakan untuk membeli kelengkapan dan perkakasan sekolah. Projek ini telah berjaya disiapkan pada bulan Disember 1985 dan pengambilan pelajar bagi sesi pertama sekolah untuk jurusan vokasional telah diadakan pada 20 April 1986.
Sejak pembukaan sekolah ini, banyak perubahan telah berlaku. Pada tahun 1988, Sijil Pelajaran Vokasional Malaysia (SPVM) telah digantikan dengan Sijil Pelajaran Malaysia Vokasional (SPMV). Perubahan ini telah memberi peluang kepada pelajar vokasional untuk melanjutkan pelajaran mereka ke tahap yang lebih tinggi seperti Politeknik. Dalam tahun yang sama, kursus sijil asas kemahiran juga diperkenalkan bertujuan untuk melengkapkan pelajar vokasional dengan kemahiran yang sewajarnya untuk memenuhi permintaan pasaran industri.
Pada tarikh 1hb Disember 1995, Sekolah Menengah Vokasional ini secara rasminya telah dinaiktaraf menjadi Sekolah Menengah Teknik dengan menawarkan aliran baru iaitu teknik dan masih mengekalkan aliran vokasionalnya. Semenjak penukaran ini, kursus sijil asas kemahiran tidak lagi ditawarkan kepada pelajar baru sesi-sesi seterusnya.
Kini, Sekolah Menengah Teknik Melaka Tengah mempunyai seramai 800 orang pelajar yang sedang mengikuti pelbagai kursus aliran teknik dan vokasional, manakala staf akademiknya telah menjangkau seramai 100 orang. Selain daripada pencapaian keputusan yang cemerlang dalam Sijil Pelajaran Malaysia, sekolah ini juga melibatkan diri secara aktif dalam kegiatan ko-kurikulum sehingga pelajarnya dipilih untuk mewakili daerah, negeri dan kebangsaan dalam acara-acara yang dianjurkan.

Falsafah

Menyediakan pendidikan yang terbaik kepada semua pelajar bagi menghasilkan kecemerlangan kurikulum, kokurikulum dan sahsiah. Membentuk insan berkemahiran yang mampu menghadapi cabaran globalisasi. Melayani setiap pelanggan sekolah.

Visi

Sekolah Menengah Vokasional Melaka Tengah Cemerlang 2010
Sekolah Kebangsaan Batu 4 Jalan Apas

Sejarah

Ia pernah berkong kemudahan dengan Sekolah Menengah Kebangsaan Jalan Apas.
Setia Damai

Setia Damai adalah kawasan perumahan baru yang terletak di di Shah Alam, Selangor.
Antara lokasi berhampiran ialah Subang Bestari, Kota Damansara, Taman Tun Dr Ismail, Denai Alam, Tropicana, Alam Budiman, Damansara Utama, Bukit Damansara, Ara Damansara, Bukit Jelutong, Alam Nusantara, Setia Eco-Park, Bandar Nusa Rhu, Shah Alam, Setia Damai, Petaling Jaya dan lain-lain.